Mizík, Stanislav, poslanec NR SR (2018-06-18):
Ďakujem za slovo. Vážená predsedajúca či predsedajúci, vážení kolegovia a kolegyňa, ja túto tému posuniem viac ku faktom, aby to niektorí kolegovia lepšie pochopili. Zvlášť to patrí kolegovi Pčolinskému, ktorý fakt nie je historik, ale išiel tam vedľa, a tiež to patrí aj pani Zimenovej, ktorá tiež fakt nie je historička. Tak teda niekoľko faktov o tej tzv. demokratickej prvej Československej republike. „Slovensko bude mať svoju vlastnú administratívu, svoj snem a svoje súdy,“ to stojí v tej dohode, o ktorej sme sa tu bavili. Prejdem ku Tomášovi Garrigue Masarykovi. Tomáš Garrigue Masaryk hovoril: „Jsem rodem Slovák.“ Spolu s vládou ustanovil pražský centralizmus. Dohodnutú slovenskú autonómiu spochybnil, nerešpektovala sa Pittsburghská dohoda. To boli tie slová, ktoré som povedal na začiatku. Ešte raz ich zopakujem: „Slovensko bude mať svoju vlastnú administratívu, svoj snem a svoje súdy.“ Toto sa nerešpektovalo. Môžte ostať, pani Zimenová, veľa vám vysvetlím, keďže nie ste historička. O Štefánikovi, ktorý mu otváral dvere, to je Tomášovi Garrigue Masarykovi, na diplomatické jednania, sa vyjadroval ako o drotárikovi. No keby bol trošku väčší, by sa o ňom vyjadroval ako o drotárovi, ale bolo to hlboko urážlivé, ako sa správal tento človek. Slováci, bez ktorých by prvá Československá republika nevznikla, boli odstavení, to je Hlinka a Štefánik. Kým Štefánik zachraňoval československé légie zo Sibíra z obkľúčenia boľševikov, iní na tom ryžovali a za ministra obrany bol vymenovaný Klofáč. A viete načo bol, za čo bol vymenovaný Štefánik? Bol vymenovaný za ministra vojny, ktorá práve končila. Keď sa Hlinka pokúsil presadiť uzatvorené dohody v zahraničí, odsúdili ho do väzenia. A teraz dám zopár bodov poniektorým nehistorikom. Tvrdé, surové, brutálne, reálne fakty zachytené v dobovej literatúre a v novinách. Po prvé streľba do demonštrantov: – Rumanová 1920, českí četníci zastrelili dvoch slovenských robotníkov; – Vráble 1920, četníci zastrelili jednu ženu a dvoch mužov, ťažko pri tom poranili 25 ľudí, z ktorých jeden následne zomrel; – Krompachy 1921, to je tá známa Krompašská vzbura, četníci zastreli štyroch ľudí; – Dolné Krškany pri Nitre, odtiaľ pochádza jeden náš poslanec, českí četníci zastreli Kláru Jašíkovú. Prejdem ku väzneným, čiže po druhé väznení štrajkujúci. Počas trvania prvej Československej republiky bolo väznených kvôli hladovým štrajkom a tiež kvôli politickým otázkam stovky ľudí, stovky ľudí sedeli v áreštoch. Tretí bod cenzúra tlače. Tisícky článkov bolo cenzurovaných, hlavne takých, čo písali o tom, že českí občania sú protežovaní na úkor Slovákov v zamestnaní, aj keď majú Slováci potrebné vzdelanie a predpoklady. Po štvrté vyhadzovanie zo škôl. Keď študenti protestovali proti väzneniu Andreja Hlinku v Ružomberku, vyhodili siedmich študentov, v Trenčíne štyroch študentov a jednu študentku a v Štubnianskych Tepliciach jedného študenta. Tiež bolo spolitizované súdnictvo. Poslanec Hlinkovej Slovenskej ľudovej strany a šéfredaktor Slováka bol odsúdený na 15 rokov väzenia. Bol zákaz dovozu novín a časopisov zo zahraničia z dôvodov protestov proti československej politike vnútro-, v rámci vnútroštátnom. Týchto časopisov, ktoré nemohli dochádzať a byť dovážané do Slovenka hlavne z Ameriky a z Kanady, bolo 334 typov. Nový Slovák bol zastavený na 3 mesiace, tiež slovenská Pravda bola zastavená a tiež boli zastavené Rázusove Národné noviny na 6 mesiacov, čo je dosť paradox, pretože Maďari Národné noviny nezastavili za vyše 60 rokov. Slovensko bolo typické v čase prvej Československej republiky tým, že postihla ho obrovská vlna vysťahovalectva. Totižto slovenskí gastarbeiteri v Amerike, z Kanady, z Ameriky, z Kanady, zo západoeurópskych krajín prinášali veľmi vítané valuty. Priemysel, centralisti, cielene likvidovaný. Slovensko bolo len koloniálny prívesek, prívesok, odbytisko priemyselných výrobkov. Tak toto bola tá vaša vysnívaná prvá Československá demokratická – v úvodzovkách demokratická – republika v praxi. Každopádne zastrelených ľudí, väznených a tieto časopisy nemôže nikto spochybniť. A boli zastrelení ostrými nábojmi. Nestrieľalo sa gumenými projektilmi, neboli vodné delá, neboli naši kukláči na koňoch, ešte aj kone sú kukláčované, jednoducho ostré náboje. Tak toto bola vaša demokratická prvá Československá republika?! Fuj!